EkBass/fiwiki-20250220-pages-articles huggingface dataset:
Työnarvoteoria

Työnarvoteoria on taloustieteen teoria, jonka kehittivät 1800-luvun alun liberalistiset taloustieteilijät. Sen mukaan tavaran arvon määrää sen tuotantoon käytetty työmäärä, ei markkinat. Tavaran arvo on työläisen saamaa palkkaa suurempi. Työn hinnan ja tuotteen hinnan erotuksesta syntyy lisäarvo, jonka tuotantovälineet omistava kapitalisti saa Karl Marxin lisäarvoteorian mukaan haltuunsa.Taloussanakirja, Taloussanomat.fi (Sivu arkistoitu Archive.is) Ennen Marxia teoriaa olivat kehitelleet klassiset taloustieteilijät Adam Smith ja David Ricardo. Marx laajensi teorian koskemaan kaikkea taloutta, ja hänen jälkeensä käsite onkin liitetty lähinnä marxilaiseen taloustieteeseen. == Kritiikki == Nykyisen valtavirran taloustieteen mukaan tavaran arvon määrää se, mitä ihmiset suostuvat siitä maksamaan eikä se, paljonko tavaran valmistamiseen on tarvittu työtä. Kansantaloustieteen professori Vesa Kanniainen kirjoittaa: : Marxin työnarvoteoria on loogisesti virheellinen. Sen ennusteet ovat ristiriidassa empiiristen lainalaisuuksien kanssa. Esim. vanhojen asuntojen hinnat nousevat, vaikka niihin ei käytetä uutta työtä. Uusien kännyköiden hinnat laskevat, vaikka niihin työtä käytetään entinen määrä. Työnarvoteorian kannattajat kutsuvat "subjektiivisiksi" tai "naiiveiksi" teorioita, joiden mukaan tavaroiden arvo määräytyy niiden sisältämän työn asemesta kysynnän mukaan. == Katso myös == * Riisto * Lisäarvo == Lähteet == == Aiheesta muualla == * Työarvoteoria ja yhtäläistymisoletuksen kritiikki. (PDF) Luokka:Taloushistoria Luokka:Työ
HMS Amphion (P439)

HMS Amphion (viirinumerot P439 ja S43) oli Britannian kuninkaallisen laivaston Amphion-luokan sukellusvene toisen maailmansodan jälkeen.Conway's 1947-1995 s. 528 == Valmistus == Alus tilattiin 7. huhtikuuta 1943 Vickers Armstrongilta Barrow-in-Furnesista. Köli laskettiin 14. marraskuuta 1943 nimellä HMS Anchorite, mutta aluksen nimi vaihdettiin ennen vesillelaskua. Alus laskettiin vesille 31. elokuuta 1944.Uboat.net - HMS Amphion ja valmistui 27. maaliskuuta 1945 ennen toisen maailmansodan päättymistä, mutta se ei kerennyt osallistua sotatoimiin. Alus todettiin koeajoissa epävakaaksi, mikä korjattiin rakentamalla keulaan ohjaussiivekkeet, muuttamalla polttoaineen paikkaa sekä eristämällä oikea ja vasen sukellustankki toisistaan. Pian sotatoimien päätyttyä alukselta poistettiin 20 millimetrin ilmatorjuntatykitConway's 1947-1995 s. 491. Se modernisoitiin 1960, jolloin Mk8 torpedoputket korvattiin Mk20 torpedoputkilla ja edelleen 1966 Mk23 putkilla. == Palvelus == Alus oli 1961 viestiliikennelinkkinä napajään alla sukeltaneen HMS Finwhalen ja sukellusveneiden esikunnan välillä. Alus myytiin 24. kesäkuuta 1971 romutettavaksi ja romutettiin heinäkuussa Inverkeithingissä. == Päälliköt == Aluksen päälliköinä olivat: *Ronald Hugh Dewhurst, DSO kesäkuu 1944 - 5. toukokuuta 1946 ==Lähteet== * * ===Viitteet=== Luokka:Kuninkaallisen laivaston Amphion-luokan sukellusveneet Luokka:Vickersin valmistamat alukset Luokka:Yhdistyneen kuningaskunnan kylmän sodan sukellusveneet
T. S. Vehkakorpi

Toivo Salomon Järvinen, kirjailijanimi T. S. Vehkakorpi (8. kesäkuuta 1890 Teisko – 14. lokakuuta 1960 Helsinki) oli suomalainen toimittaja, runoilija ja kääntäjä. Järvinen syntyi metsänvartijan perheeseen. Hän harrasti itseopiskelua ja työskenteli Sosialidemokraatin oikolukijana ja uutishankkijana vuosina 1912–1913, Työläisen toimittajana vuoteen 1914–1916, Työläisnuorison toimittajana vuosina 1916–1917 ja Vapaan Sanan toimitussihteerinä vuosina 1917–1918. Järvinen siirtyi Suomen Sosialidemokraatin uutisosastolle vuonna 1918, oli kahden ja puolen vuoden ajan lehden toisena toimitussihteerinä ja työskenteli oikolukijana vuosina 1933–1945. Hän toimi Suomen sosialidemokraattisen sanomalehtimiesliiton sihteerinä vuosina 1919–1927. Järvinen julkaisi runoja lehdissä ja tilapäisjulkaisuissa. Häneltä on ilmestynyt myös kaksi runokokoelmaa. == Teoksia == Nimimerkillä T. S. Vehkakorpi: * Kaukainen kajastus: runoja. Helsinki: Kansanvalta, 1934. * Kohtalon tuuli: runoja. Otava, 1943. == Suomennoksia == Nimellä Toivo S. Järvinen: * Max Adler: Marxin oppi köyhälistön elämänohjeena, toisesta saksankielisestä painoksesta suomentanut Toivo S. Järvinen. Kansanvalta, Helsinki 1930, 2. painos Työväen sivistysliitto, Helsinki 1945, 3. painos 1946, 4. painos 1974 * Martin Porlock: Kummituskartanon arvoitus. Tammi 1945 (alkuteos Mystery at Friar's Pardon) * Erik Munsterhjelm: Kultakuumetta: malminetsijänä ja turkismetsästäjänä Kanadassa. Tammi 1945 * Guy de Maupassant: Maalaispiika ja perhetyttö : novelleja, suomentajat Arvi Nuormaa ja Toivo S. Järvinen. Tammi 1945 * Louise Andrews Kent: Vasco da Gaman laivapoikana. Tammi 1945, 2. painos 1965 (alkuteos He went with Vasco da Gama) * Victor Hoving: Guy de Maupassant: piirteitä hänen elämästään ja kirjailijatoiminnastaan. Tammi 1946 * Erik Munsterhjelm: Ihmeellinen laakso: seikkailukertomus nuorisolle. Tammi 1946 * Erik Munsterhjelm: Kulkurina Kaliforniaan: siirtolaiselämää ja vaellusvuosia Amerikassa. Tammi 1946 * John Björkhem: Parapsykologian arvoitus. Tammi 1946, 2. uusittu ja laajennettu painos 1951 (alkuteos Det ockulta problemet) * Rose Franken: Claudia. Tammi 1947, 5. painos 1959 * Gretha Stevns: Suzy Tulitukka. Tammi 1948 == Lähteet == * Luokka:Suomentajat Luokka:Suomalaiset runoilijat Luokka:Suomalaiset toimittajat Luokka:Vuonna 1890 syntyneet Luokka:Vuonna 1960 kuolleet
Vilho Verronen

Vilho Joonas Verronen (12. helmikuuta 1906 Rautio – 25. maaliskuuta 1984) oli suomalainen kirjailija.Suomen Kirjailijat 1945–1980, Verronen, Vilho Joonas, sivu 738, toimittajat Maija Hirvonen, Hannu Launonen, Anna Nybondas, Inger Bäcksbacka, Suomalaisen Kirjallisuuden Seuran toimituksia 402, Helsinki 1985 Verrosen Kertomus elämästä -sarjassa julkaistu romaani Huutolaispoika perustui hänen omiin elämänkokemuksiinsa. Verronen vietti lapsuutensa 1910-luvulla Pohjanmaan maaseudulla ja joutui äitinsä kuoltua huutolaiseksi. Verrosen vanhemmat olivat maakauppias Joonas Verronen (aikaisemmin Härö) ja Ruusa (o.s. Torvi). Verrosen puoliso oli Anna Kaarina (o.s. Heiniö) vuodesta 1941. Verronen oli saha- ja metsätyöläisenä vuosina 1928–1931, siirtolaisena Kanadassa 1941–1944, ja muun muassa puistonvartijana Tampereella 1946–1967. == Teoksia == * Huutolaispoika, romaani. Otava 1974 * Elämän taipaleelta, toimittanut Esko Huhdanpää. 1981 == Lähteet == * * Pirkanmaalaista kaunokirjallisuutta : Vilho Verronen (arkistoitu versio) == Viitteet == Luokka:Suomalaiset kirjailijat Luokka:Vuonna 1906 syntyneet Luokka:Vuonna 1984 kuolleet
Fritz Wilén

Fritz Carl Gottfried Wilén (6. elokuuta 1857 Turku – 16. huhtikuuta 1899 Tampere) oli ruotsiksi kirjoittanut suomalainen kirjailija ja sähköalan pioneeri Suomessa. Hän käytti kirjailijana nimimerkkejä Bonifacius ja Klöfveress. Amerikkalaisen Thomson-Houston sähköliikkeen edustajana Tampereella toiminut Wilén esitti marraskuussa 1887 Tampereen kaupunginvaltuustolle sähkövalaistuksen rakentamista kaupunkiin. Elokuussa 1888 Wilén järjesti kokeen jossa kaupungin keskustaa valaistiin 30 kaarilampulla. Koe onnistui niin hyvin että Tampereen kaupunki osti Wiléniltä tarvittavat laitteet ja 15. marraskuuta 1888 aloitti toimintansa Suomen ensimmäinen kunnallinen sähkölaitos joka toimitti sähköä katuvalaistukseen ja kaupungin julkisiin rakennuksiin. Vuonna 1891 Wilén perusti Helsinkiin vaihtovirtaa tuottaneen Helsingin Sähkövalaistus Osakeyhtiön. Yhtiö kilpaili D. J. Wadénin vuonna 1884 perustaman Helsingin Sähkökeskusvalaistus-yhtiön kanssa joka tuotti puolestaan tasavirtaa. Wadénin yhtiö sulautui kilpailijaansa 1891. == Teoksia == * Finländska humoresker af Klöfveress. P. H. Beijer, Helsingfors 1882 * Muntra historier från land of haf af Klöfveress. P. H. Beijer, Helsingfors 1882 * Med penna och sax : skizzer, berättelser och sånger af Bonifacius. Grönlund, Åbo 1887 * Det nya systemet för elektrisk belysning med växelström och transformatorer. Helsingfors 1890 == Lähteet == * * Pirkanmaalaista kaunokirjallisuutta : Fritz Wilén * Tampere-seuran sivut : Kun von Nottbeck sähkön sytytti * Sähköturvalliuuden edistämiskeskus STEK : Sähköturvallisuuden historiaa Luokka:Suomenruotsalaiset kirjailijat Luokka:Vuonna 1857 syntyneet Luokka:Vuonna 1899 kuolleet
Vuopalan tauti

Vuopalan tauti (LAAHD, Lethal arthogryposis with anterior horn cell disease) on peittyvästi periytyvä oireyhtymä, joka on alleelinen Hervan taudin kanssa. Taudin oireisto muistuttaa Hervan taudissa tavattavaa mutta on lievempi. Osa sikiöistä kuolee sikiöaikana. Osa syntyy täysiaikaisina mutta menehtyy. Hengitysavustuksen kanssa lapset saattavat elää muutamia viikkoja. Vuopalan tauti kuuluu suomalaiseen tautiperintöön. == Lähteet == Luokka:Oireyhtymät Luokka:Perinnölliset sairaudet Luokka:Suomalainen tautiperintö Luokka:Harvinaissairaudet
Pekka Lakka

Pekka Lakka (s. 3. lokakuuta 1963 Joutseno) on suomalainen toimittaja ja Lappeenrannassa ilmestyvän Etelä-Saimaa-lehden päätoimittaja. Lisäksi hän toimii Keskisuomalainen-konserniin kuuluvan Kaakon Viestinnän sisältöjohtajana ja yhtiön julkaisemien muiden maakuntalehtien, Kouvolan Sanomien, Kymen Sanomien, Itä-Savon ja Länsi-Savon päätoimittajien esimiehenä. Sisältöjohtajana hän on toiminut huhtikuusta 2016. Etelä-Saimaan päätoimittajaksi hän palasi 2022 syksyllä. Hän oli samassa tehtävässä aiemminkin 2006-2016, joista viimeiset vuodet toimi myös Kouvolan Sanomien ja Kymen Sanomien vastaavana päätoimittajana. Aiemmin Lakka on toiminut Lappeenrannassa ilmestyvän ilmaisjakelulehti Lappeenrantalaisen päätoimittajana ja Etelä-Saimaan urheilutoimittajana. Vuodesta 2000 hän toimi Etelä-Saimaan toimituspäälikkönä, kunnes siirtyi Länsi-Savon päätoimittajaksi vuonna 2005 ja sieltä edelleen Etelä-Saimaan päätoimittajaksi 2006. Koulutukseltaan Lakka on ylioppilas.Mehtälä, Anssi: Pekka Lakka on Länsi-Savon uusi päätoimittaja, Länsi-Savo 21.1.2005 Nuoruudessaan hän pelasi jalkapalloa ja kuului kaudella 1985 Joutsenon Kullervon II divisioonan joukkueeseen. Myöhemmin hän toimi seuran jalkapallojaoston sihteerinä ja varapuheenjohtajana sekä edustusjoukkueen managerina. Lakan isä Maunu Lakka oli Joutsenon kunnanvaltuuston pitkäaikainen puheenjohtaja. == Lähteet == Luokka:Elävät henkilöt Luokka:Suomalaiset päätoimittajat Luokka:Vuonna 1963 syntyneet
Taikuri Oz

Taikuri Oz () on vuonna 1978 ensi-iltansa saanut yhdysvaltalainen musikaalielokuva, jonka on ohjannut Sidney Lumet, ja joka perustuu Frank Baumin klassikkosatuun Ihmemaa Oz. Elokuvan pääosissa esiintyvät Diana Ross, Michael Jackson, Nipsey Russell ja Ted Ross. == Juoni == Dorothy on 24-vuotias tyttö, joka asuu Em-tätinsä ja Henry-setänsä luona. Em ehdottaa Dorothylle, että tämä muuttaisi muualle ja perustaisi perheen. Em haluaisi Dorothyn ryhtyvän opettamaan yläasteikäisiä, mutta tyttö toteaa viihtyvänsä lasten kanssa. Dorothy rientää karkaavan Toto-koiransa perään ja löytääkin sen, mutta joutuu lumesta muotoutuvan pyörremyrskyn sisään. Idän hyvä haltiatar Glinda puhaltaa pyörremyrskyn kädestään. Dorothy lentää kaupungin yllä ja putoaa pyöreään hiekkalaatikkoon, joka on ihmisgraffitien peittämässä puistossa. Hiekan seasta Dorothy löytää Toton. Ihmisgraffitit alkavat irtautua seinästä ja osoittautuvat ystävällisiksi. He haluavat kiittää Dorothyä siitä, että tämä tappoi noidan, Evermanin, joka piti heitä graffitti-ihmisinä. Paikalle saapuu Neiti Yksi, joka loitsii hopeiset korkokengät Evermeanin jaloista Dorothyn jalkoihin. Neiti Yksi sanoo, ettei kenkiä saa ottaa pois ennen kuin Dorothy pääsee takaisin kotiin. Neiti Yksi kertoo, että Dorothy on Munchkinlandissä ja kertoo tälle Wizistä. Wiz on velho, joka pystyy tekemään ihmeellisiä asioita. Dorothy saatetaan taksille, ja hän kysyy, miten Wizin luo pääsee. Neiti Yksi toteaa, että tytön tarvitsee vain seurata Yellow Brick Roadia. Taksin ovi ei aukeakaan, ja Neiti Yksi katoaa. Dorothy lähtee vaeltamaan ja kohtaa Variksenpelättimen, jota varikset kiusaavat. Dorothy päättää vapauttaa Variksenpelättimen, mutta tämä ei osaa kävellä. Toto pelottelee varikset pois, ja Dorothy opettaa Variksenpelättimen kävelemään. Variksenpelätin kertoo Dorothylle, ettei hänellä ole aivoja, vaan pää täynnä roskaa. Dorothy pyytää Variksenpelättimen mukaansa, sillä jos Wiz osaa järjestää Dorothyn kotiin, niin hän voi myös hankkia Variksenpelättimelle aivot. Dorothy ja Variksenpelätin kulkevat pitkin Yellow Brick Roadia. Huvipuistossa he kohtaavat Peltimiehen, joka sanoo, että hänen luojansa teki hänelle kaiken paitsi sydämen. Dorothy onnistuu saamaan myös Peltimiehen mukaan Wiziä tapaamaan. Dorothy, Variksenpelätin ja Peltimies menevät katsomaan museossa olevaa kivileijonaa. Kun Variksenpelätin koskee kivileijonan tassua, leijona herää eloon. Sen sisältä tulee oikea leijona, joka on hyvin vihastunut Variksenpelättimen kosketuksesta. Toto puraisee leijonaa jalkaan, jolloin tämä huudahtaa ja alkaa itkeä. Leijona paljastaa olevansa leijona ilman rohkeutta. Myös leijona suostuu tulemaan mukaan kohti Wizin valtakuntaa. == Rooleissa == ==Lähteet== Luokka:Musikaaleihin perustuvat elokuvat Luokka:Yhdysvaltalaiset elokuvamusikaalit Luokka:Vuoden 1978 yhdysvaltalaiset elokuvat Luokka:Sidney Lumetin ohjaamat elokuvat
Raimo Sariola

Raimo Olavi Sariola (s. 5. toukokuuta 1953 Jyväskylä) on suomalainen sellisti ja Sibelius-Akatemian sellonsoiton lehtori. Sariola opiskeli sellonsoittoa Sibelius-Akatemiassa Erkki Raution ja Arto Noraksen johdolla. Ulkomailla hän opiskeli Mstislav Rostropovitšilla Moskovassa 1972–1974 sekä Nizzassa Paul Tortelier’lla 1979. Hän suoritti Sibelius-Akatemiassa sellonsoiton diplomitutkinnon 1976 ja musiikin tohtorin tutkinnon taiteellisella linjalla 1990. Sariola jakoi Turun sellokilpailun ensimmäisen palkinnon Timo Hanhisen kanssa 1972 ja sai kolmannen palkinnon kansainvälisissä sellokilpailuissa Bristolissa 1977. Hän on konsertoinut kotimaan lisäksi Pohjoismaissa, Keski- Euroopassa, Yhdysvalloissa ja Kaukoidässä. Sariola on levyttänyt muun muassa Jean Sibeliuksen sellosävellykset (Finlandia Records) sekä Einojuhani Rautavaaran konserton Radion sinfoniaorkesterin kanssa (Windsor CT). Sariola on toiminut vuodesta 1980 lähtien Sibelius-Akatemian sellonsoiton lehtorina. Hän on pitänyt mestarikursseja kotimaan lisäksi muun muassa Ruotsissa ja Latviassa. Sibelius-Akatemian solistisen osaston johtajana hän toimi 1990–1993 ja 2. vararehtorina 1993–1996. ==Lähteet== ==Aiheesta muualla== * http://www.raimosariola.info Luokka:Suomalaiset sellistit Luokka:Vuonna 1953 syntyneet Luokka:Elävät henkilöt
HMS Amphion (1911)

HMS Amphion oli Britannian kuninkaallisen laivaston Active-luokan tiedusteluristeilijä, joka palveli ensimmäisessä maailmansodassa. Alus oli ensimmäinen Kuninkaallisen laivaston alus, joka upposi ensimmäisessä maailmansodassa. == Valmistus == Alus tilattiin osana vuoden 1910 laivasto- ohjelmaa Pembroken telakalta, missä köli laskettiin 15. maaliskuuta 1911. Alus laskettiin vesille 4. joulukuuta 1911 ja valmistui maaliskuussa 1913.Gardiner, Robert s. 53 == Palvelus == Ensimmäisen maailmansodan alkaessa alus oli johtoaluksena Harwichiin sijoitetussa 3. hävittäjälaivueessa, jonka tehtävänä oli puolustaa Englannin kanaalin itäpään meriliikennettä. Alus oli 5. elokuuta 1914 merellä laivueen mukana suunnitellulla partiomatkalla, kun ne saivat kohtaamaltaan troolarilta tiedon aluksesta, jolta heitettiin jotakin mereen. Troolari antoi havaitun aluksen paikan, minkä jälkeen Amphion lähti laivueineen tutkimaan asiaa. Hieman myöhemmin osasto havaitsi Saksan keisarikunnan laivaston apumiinalaiva SMS Königin Luisen matkaavan itään. Saksalaisaluksen pyrkiessä lähestymään osastoa hävittäjät upottivat miinalaivan. Paluumatkalla Harwichiin Amphion osui hieman aiemmin laskettuun miinaan. Aluksen etuosa syttyi tuleen ja sen keula katkesi. Hävittäjät pelastivat aluksen miehistön sekä aiemmin pelastettuja saksalaisia merimiehiä. Alus osui toiseen miinaan upoten nopeasti. Aluksen tuhoutuessa sai surmansa 150 brittiläistä ja 18 saksalaista merimiestä. === Päälliköt === Aluksen päällikköinä olivat: *Frederic Charles Dreyer *Cecil H. Fox == Lähteet == * * === Viitteet === Luokka:Active-luokan risteilijät Luokka:Yhdistyneen kuningaskunnan ensimmäisen maailmansodan risteilijät
Anberlin

Anberlin on vuonna 2002 perustettu alternative rock -yhtye, joka on kotoisin Winter Havenista Floridasta. Vuodesta 2007 lähtien yhtye on koostunut laulaja Stephen Christianista, basisti Deon Rexroatista, kitaristi Joseph Milliganista, rumpali Nathan Youngista ja rytmikitaristi Christian McAlhaneysta. Anberlinin jäsenet muodostivat alun perin 1990-luvun lopulla SaGoh 24/7 -nimisen yhtyeen, joka julkaisi kaksi studioalbumia ennen hajoamistaan. Anberlin perustettiin vuonna 2002, ja vuoden kuluessa se oli tehnyt sopimuksen levy-yhtiö Tooth & Nail Recordsin kanssa sekä julkaissut debyyttialbuminsa Blueprints for the Black Market. Vuonna 2005 yhtye julkaisi toisen albuminsa Never Take Friendship Personal, jota myytiin yli 150 000 kappaletta. Yhtyeen kolmas studioalbumi Cities julkaistiin vuonna 2007, ja siitä tuli yhtyeen ensimmäinen Billboardin top 20-listalle päässyt albumi sen myytyä julkaisuviikollaan 34 000 kappaletta. Kolmen studioalbumin jälkeen Anberlin ilmoitti tehneensä levytyssopimuksen Universal Republic Recordsin kanssa elokuussa 2007. Yhtyeen ensimmäinen albumi uuden levy-yhtiön kanssa julkaistiin vuonna 2008 nimellä "New Surrender". Parhaimmillaan albumi ylsi sijalle 13 Billboardin top 200 -listalla. Albumin ensimmäinen single "Feel Good Drag" ylsi Alternative Songs -listan ykköseksi, kun se oli ollut 29 viikkoa listalla. Elokuussa 2010 yhtye esiintyy ensimmäistä kertaa pohjoismaissa, Frizon-festivaaleilla Örebrossa. == Diskografia == ===Albumit=== * 2003: Blueprints for the Black Market * 2005: Never Take Friendship Personal * 2007: Cities * 2008: New Surrender * 2010: Dark is the Way, Light is a Place * 2012: Vital * 2014: Lowborn == Lähteet == ==Aiheesta muualla== * Virallinen kotisivusto * Luokka:Yhdysvaltalaiset rockyhtyeet Luokka:Kristilliset yhtyeet
Työeläkekortin numero

Työeläkekortin numero oli Suomen ensimmäinen henkilön yksilöivä tunnus. Niitä myönsi Eläketurvakeskus (ETK) vuosina 1962–1970 kaikille työeläkettä saaville, myös ulkomaiden kansalaisille. Tunnus koostui syntymäajasta ja sen tarkistusosasta samoin kuin nykyinen henkilötunnus. Tunnuksen tarkistusosa laskettiin samalla kaavalla kuin henkilötunnus, mutta ensimmäinen mahdollinen numero oli nykyisestä 002:sta poikkeavasti 001. Vuosina 1964–1970 Kansaneläkelaitos (Kela) antoi työeläkekortin numeron rinnalla omia sosiaaliturvatunnukseksi (sotu) kutsuttuja tunnuksia, joiden tiedot perustuivat virallisiin syntymätietoihin. ETK luopui omien tunnuksien antamisesta ja ryhtyi käyttämään sotua niiden henkilöiden kohdalla, joille Kela oli sen antanut. Vuoden 1971 alusta Väestörekisterikeskus (VRK) siirtyi atk-pohjaiseen väestörekisteriin ja tunnuksien jakelu siirtyi pois Kelalta ja sen nimeksi tuli henkilötunnus. Nykyisin Väestörekisterikeskus on ainoa henkilön yksilöiviä tunnuksia myöntävä taho. == Katso myös == * Työeläkekortti Luokka:Sosiaalipolitiikka
LCD-suljinlasit

LCD-suljinlasit eli nestekidesuljinlasit ovat lasit, jotka yhdessä 3D-näytön kanssa antavat kolmiulotteisen vaikutelman. Suljinlaseja hyödynnetään aktiivisessa 3D-näyttötekniikassa. Kolmiulotteisuusvaikutelma perustuu siihen, että kuva näytetään vuorotellen vasemmalle ja oikealle silmälle ja ruudulla näytetty kuvakulma vaihtuu samalla tahdilla, ja siksi katsojalle syntyy vaikutelma, että silmien edessä on aito kolmiulotteinen kuva. Lasit sulkevat kuvan vuoroin kummaltakin silmältä videon ruudunpäivityksen tahdissa. Laseissa oleva anturi vastaanottaa joko infrapuna- tai bluetooth-signaalia synkronointia varten, ja laseissa oleva polarisoitu nestekide tummentaa lasin, kun siihen johdetaan sähköä.Tunnelmia IFA 2009 -messuilta: 3D-televisiot tulevat! == Katso myös == * XpanD 3D * 3D-televisio == Lähteet == Luokka:Optiset harhat
Telangana

Telangana (, ) on osavaltio Intian eteläosassa. Siellä asuu noin 35 miljoonaa asukasta. Osavaltio jakautuu kymmeneen piirikuntaan. Kesäkuuhun 2014 asti Telangana kuului Andhra Pradeshin osavaltioon, josta se irtautui 1950-luvulla alkaneen kampanjoinnin tuloksena. Irtautumisen kannattajien mukaan Andhra Pradeshin hallitus ei ollut riittävästi huomioinut rannikkoalueita köyhempää Telanganan aluetta. Osavaltion irtautumispyrkimysten vuoksi alueella koettiin pahoja levottomuuksia vuosina 1969–1972. Levottomuudet kiihtyivät jälleen vuonna 2009, jonka joulukuussa Intian sisäministeri P. Chidambaram ilmoitti periaatepäätöksestä uuden osavaltion perustamiseksi. Intian hallitus hyväksyi Telanganan irtautumisen Andhra Pradeshista 30. heinäkuuta 2013. Telanganan puolelle jäänyt Hyderabad pysyy molempien osavaltioiden pääkaupunkina vähintään kymmenen vuotta, kunnes Andhra Pradesh on saanut kehitettyä itselleen uuden pääkaupungin. Telanganan ensimmäiseksi pääministeriksi valittiin Kalvakuntla Chandrashekar Rao. == Telanganan piirikunnat == Lyhenne Piirikunta Pääkaupunki Väestö (2011) Ala (km²) Tiheys (/km²) Kotisivu AD Adilabad Adilabad 2,737 milj. 16 105 170 http://adilabad.nic.in/ HY Hyderabad Hyderabad 4,010 milj. 18 480 217 http://hyderabad.nic.in/ KA Karimnagar Karimnagar 3,811 milj. 11 823 322 http://karimnagar.nic.in/ KH Khammam Khammam 2,798 milj. 16 029 175 http://khammam.nic.in/ MA Mahbubnagar Mahbubnagar 4,042milj. 18 432 219 http://mahabubnagar.nic.in/ ME Medak Sangareddi 3,031 milj. 9 699 313 http://medak.nic.in/ NA Nalgonda Nalgonda 3,483 milj. 14 240 245 http://nalgonda.nic.in/ NI Nizamabad Nizamabad 2,552 milj. 7 956 321 http://nizamabad.nic.in/ RA Rangareddi Hyderabad 5,296 milj. 7 493 707 http://rangareddy.nic.in/ WA Warangal Warangal 3,522 milj. 12 846 274 http://warangal.nic.in/ == Lähteet == *
Suleiman Stalskin piiri

Suleiman Stalskin piiri () on kunnallinen itsehallintoalue Dagestanissa Venäjällä. Piiri on perustettu vuonna 1929 nimellä Kasumkentin piiri. Nykyisen nimensä se sai vuonna 1969 runoilija Suleiman Stalskin mukaan. Piirin pinta- ala on 667 neliökilometriä. Asukkaita on 54 600 henkeä (vuonna 2009). Suleiman Stalskin piiri sijaitsee Dagestanin eteläosan vuoriston reuna-alueella. Pohjoisessa ja koillisessa se rajoittuu Tabasaranin ja Derbentin piireihin, koillisessa ja etelässä Magaramkentin ja Dokuzparan piireihin, lounaassa Kurahin ja lännessä Hivin piireihin. Piiriin kuuluu 16 maalaiskuntaa: Alkadar, Ašaga-Stal, Darkuš-Kazmaljar, Eminhjur, Gereihanovskoje, Hpjuk, Ispik, Juhari- Stal, Kartšag, Kasumkent, Kurkent, Novaja Maka, Orta-Stal, Šihikent, Tsmur ja Ullugatag. Hallinnollinen keskus on Kasumkentin kylä. Kaikkiaan piirissä on 37 asutuskeskusta. Vuoden 2002 väestönlaskennan mukaan 99,6 % asukkaista on lezgejä. Kasumkentistä on maantieyhteys Donin Rostovin ja Bakun väliselle M29-valtatielle. Piirikeskuksesta on matkaa tasavallan pääkaupunkiin Mahatškalaan 187 kilometriä. Seudun pääelinkeino on maatalous. Alangolla kasvatetaan viljaa, hedelmiä, vihanneksia ja viinirypäleitä, vuoristossa harjoitetaan karjataloutta ja puutarhanhoitoa. Teollisuuslaitoksista merkittävin on Rytšal-su -kivennäisvettä valmistava tehdas. Historiallisia nähtävyyksiä ovat Ašaga-Stalin, Juhari-Stalin, Kasumkentin, Njutugin ja Orta- Stalin moskeijat, šeikki Ibrahimin mausoleumi Orta-Stalissa, Njutugin keskiaikainen linnoitustorni, Juhari-Stalin kotiseutumuseo, Suleiman Stalskin kotimuseo Ašaga-Stalissa ja Gasanefendi Alkadarin museo Alkadarissa. Paikallislehtenä ilmestyy lezginkielinen Kuredin habarar. ==Lähteet== ==Aiheesta muualla== * Suleiman Stalskin piiri , Luokka:Dagestanin piirit
Johan Eggert Åberg

Johan Eggert Åberg (14. toukokuuta 1820 Kullaa – 13. lokakuuta 1885 Nakkila) oli suomalainen kirkkoherra ja kirjailija. Åbergin vanhemmat olivat Kullaan Leineperin ruukin johtaja Per Eggert Åberg ja Kristina Lovisa Frestadius. Hän kävi Porin triviaalikoulua ja pääsi ylioppilaaksi Helsingissä 1840. Åberg vihittiin papiksi 1843. Hän toimi aluksi pappina Sundissa, Finströmissä ja Suomusjärvellä. Åbergista tuli Kiskon vt. kappalainen ja pitäjänpedagogi 1845 sekä vakinainen pedagogi 1846. Samana vuonna 1846 hänestä tul Kemiön kappalainen. Åberg oli kirkkoherrana Lemulla 1868–1873 ja Nakkilassa 1873–1885. Hän sai varapastorin arvon 1854 ja rovastin arvon 1879. Åberg harrasti mehiläistenhoitoa ja hän teki 1866 valtion apurahan turvin tähän liittyvän opintomatkan Saksaan ja Sveitsiin. Palattuaan Suomeen hän julkaisi mehiläishoidon oppaan 1867 ja antoi myös aiheeseen liittyvää opetusta halukkaille. Åberg oli naimisissa vuodesta 1845 Charlotta Eufrosyne Aejmelaeuksen kanssa. Heillä oli neljä lasta. == Teoksia == * Paavo ja Anna, runoelma. Turku 1856 * Uudentapasen mehiläis-hoidon opetus : omasta kokemuksesta sekä erittäin Dzierzonin tavan mukaan. Suomen talousseura, Turku 1867 == Lähteet == * * * Historiallinen sanomalehtiarkisto : Åbergin muistokirjoitus. 17.10.1885 Sanomia Turusta no 241, sivu 1 Luokka:Suomalaiset kirjailijat Luokka:Suomen evankelis-luterilaisen kirkon papit Luokka:Vuonna 1820 syntyneet Luokka:Vuonna 1885 kuolleet
T. J. Thyne

Thomas Joseph "T.J." Thyne (s. 7. maaliskuuta 1975 Boston, Yhdysvallat) on yhdysvaltalainen elokuva- ja televisionäyttelijä. Thyne syntyi Bostonissa John J. Thynelle ja Catherine Thynelle, perheeseen kuuluu hänen lisäksi viisi muuta lasta. Yksi Thynen veljistä on televisiotuottaja Tone Thyne; toinen on syyttäjä John Thyne III. ==Taustaa== T.J. Thyne kävi high schoolin Planossa, Texasissa. Hän kävi myös Etelä-Kalifornian yliopistossa teatteriohjelmaa ja valmistui vuonna 1997. Vuonna 2001 hän oli mukana perustamassa Theatre Junkies -ryhmää, joka tarjoaa työsopimuksia ja ammattimaista kehitystä näyttelijöille Los Angelesissa. ==Ura== Thyne esittää tällä hetkellä Tri Hodginsia televisiosarjassa Bones. Hän on myös esiintynyt muun muassa tv-sarjoissa Frendit, 24, O.C., My Wife and Kids, CSI: New York, Huff, Boston Legal, Siskoni on noita, Koti kuntoon, Ilman johtolankaa, Jack & Bobby, Muodon vuoksi, CSI, NCIS Rikostutkijat, Todistettavasti syyllinen, Angel, Good Morning, Miami, Half & Half, Kenan & Kel,Grounded for Life, Dharma ja Greg, That '80s Show, Titus, Just Shoot Me!, ja Walker, Texasista. Hän näytteli myös vuoden 2007 lyhytelokuvassa, Validation.IMDb bio ==Valikoitu filmografia== *Frendit - Lääkäri (1998) *Critical Mass - Karl Wendt (2000) *The Sky is Falling - Kid (2000) *Erin Brockovich - David Foil (2000) *The Grinch - Stu Lou Who (2000) *Mitä nainen haluaa - Kahvilan tarjoilija (2000) *Heartbreakers - Bellhop (2001, uncredited) *Ghost World - Todd (2001) *Pilvessä - Gerald (2001) *Angel - Asianajaja (2004) *Charmed - Valontuoja Danny (2004 jakso 6) *Bones - Tri. Jack Hodgins (2005-2017) ==Lähteet== Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Vuonna 1975 syntyneet Luokka:Elävät henkilöt
Tuula Rantanen

Tuula Anneli Rantanen (s. 4. elokuuta 1945 Turku) on kaikkien aikojen menestyksekkäin suomalainen naispesäpalloilija. Rantanen aloitti sarjatasolla pelaamisen Helsingin Pallo-Toverien tyttöjoukkueessa. PT:n edustusjoukkueeseen hän kuului 1959–1967, jonka jälkeen hän siirtyi Työväen Maila-Poikiin käyden välillä 1970 Puna-Mustissa. Rantanen on voittanut kaikkiaan 12 Suomen mestaruutta: 1959, 1963, 1964, 1965, 1966 Helsingin Pallo-Tovereissa; 1968, 1969, 1971, 1973 Työväen Maila-Pojissa; 1970, 1975, 1976 Puna-Mustissa. Hän oli 12 kesänä peräkkäin SM-sarjan paras lyöjä (1964–1975), oli paras etenijä 1967, 1968, 1970, 1972 ja 1973 sekä pelasi 16 Itä–Länsi-ottelua. Rantanen valittiin vuoden parhaaksi pesäpalloilijaksi kuudesti vuosina 1965–1968 ja 1971–1972. Pesäpallon ohessa Rantanen pelasi koripalloa Karhun Pojissa ja pelasi myös neljä koripallon maaottelua. Rantanen on Pesäpalloliiton kunniajäsen ja mukana jääkiekkojoukkue Jokereiden toiminnassa vuodesta 1967. Hänelle on myönnetty Pro Urheilu kunniamerkki vuonna 2004 sekä Jääkiekkoliiton hopeinen ansiomerkki vuonna 2007. == Saavutukset == * 16 Itä-Länsi-ottelua: 1961-1976 * Vuoden pesäpalloilija (6): 1965, 1966, 1967, 1968, 1971, 1972 http://www.pesis.fi/pesapalloliitto/historia/parhaat-pelaajat- kausittain/vuoden-pesapalloilijat/ * Pesäpallon lyöjäkuningatar (12): 1964, 1965, 1966, 1967, 1968, 1969, 1970, 1971, 1972, 1973, 1974, 1975 * Pesäpallon etenijäkuningatar (5): 1967, 1968, 1970, 1972, 1973 == Katso myös == * Luettelo vähintään 10 Itä–Länsi-ottelua pelanneista pesäpalloilijoista == Lähteet == * * * * Tuula Rantasen pääsarjaottelut - M.Rasilainen * Saviseudun joulu 2010 === Viitteet === Luokka:Suomalaiset pesäpalloilijat Luokka:Vuonna 1945 syntyneet Luokka:Elävät henkilöt
Jonathan Adams

Jonathan Adams (s. 16. heinäkuuta 1967) on yhdysvaltalainen näyttelijä. Hän on kotoisin Pittsburghista, Pennsylvaniasta. == Ura == Adams on esiintynyt useissa amerikkalaisissa televisiosarjoissa, joista huomattavin on American Dreams. Adams esitti kyseisessä sarjassa Henry Walkeria, radio- ja televisiokaupan työntekijää. Sarjaa esitettiin NBC:llä vuosina 2002–2005. Adams esitti tri Daniel Goodmania FOX:n televisiosarjassa Bones, mutta jätti sarjan toisen tuotantokauden alussa. Adamsin seuraava esiintyminen oli ABC:n rikosdraamassa Women's Murder Club. Vuodet 1996–2000 Adams vietti Oregon Shakespeare Festivalissa esittäen muun muassa Petruchiota näytelmässä Kuinka äkäpussi kesytetään ja Buckinghamia Kolmessa muskettisoturissa. == Filmografia == === Televisio === *Frasier (2001) - Fire Marshall *Walker, Texasista (2001) - Lyle Nugent *Felicity (2001) - ensihoitaja *The American Embassy (2002) - Elque 'Q' Polk *Yli synkän virran (2004) - Juror *American Dreams (2002-2005) - Henry Walker *Bones (2005-2006) - Tri Daniel Goodman *Tunteet pelissä (2007) - Charles "Chuck" Taylor *Kasvottomat sotilaat (2006) - Buko *24 (2007) - Peter Hock *Ratkaisija (2007) - Randall Williams *NCIS Rikostutkijat (2007) - Thomas Zuri *Cane (2007) - Fosko *Women's Murder Club (2007-2008) - Ed Washburn *Näkijä (2008) - Curtis Lambert *Boston Legal (2008) - Konstaapeli Preston Holt *The Legend of Korra (2013–2014) - Vaatu (äänirooli) *Hulk ja M.Ä.I.S.K.:n agentit (2014) – Korg (äänirooli) === Elokuvat === *Heartstopper (1993) - Jorell *Doctor Strange: The Sorcerer Supreme (2007) - Dormammu (äänirooli) Luokka:Yhdysvaltalaiset televisionäyttelijät Luokka:Vuonna 1967 syntyneet Luokka:Elävät henkilöt
Jakob Henrik Roos

Jakob Henrik Roos (26. kesäkuuta 1818 Kristiinankaupunki – 5. marraskuuta 1885 Inkoo) oli suomalainen kirkkoherra, virsirunoilija ja valtiopäivämies. ==Henkilöhistoria== Roosin vanhemmat olivat Kristiinankaupungin kappalainen Johan Henrik Roos ja hänen ensimmäinen puolisonsa Maria Lovisa Wenman. Roos kävi Vaasan triviaalikoulua ja pääsi ylioppilaaksi Helsingissä 1835. Hänet vihittiin papiksi 1842. Roos toimi pappina Kristiinankaupungissa, Uudessakaarlepyyssä, Kruunupyyssä, Munsalassa, Maalahdessa, Koivulahdella ja Kaskisissa. Hänestä tuli 1862 Kaskisten saarnaaja ja vuodesta 1867 hän oli Inkoon kirkkoherrana. Roos sai varapastorin arvon 1862 ja rovastin arvon 1873. Hän oli edusti pappissäätyä valtiopäivillä 1877-1878. Roos oli naimisissa vuodesta 1844 Elisabet Maria Sandbergin (k. 1903) kanssa, joka oli apteekkari Karl Gustaf Thodénin leski. ==Kirjallinen tuotanto== Roos julkaisi jo opiskeluaikanaan kaksi runokokoelmaa. Myöhemmin vuonna 1862 hän julkaisi viidenkymmenen hengellisen laulun vihkosen ja laati omia virsisanoituksiaan, joista osa otettiin mukaan vuoden 1886 ruotsinkieliseen virsikirjaan. Roos on kirjoittanut sanat virteen 614 Nyt edessäsi, Jumala sekä osan säkeistöistä virsiin 421 Siion, kutsu kansat maan ja 410 Maailman tungoksessa käy. === Teoksia === * Ines, 1839, Espanjan inkvisitiota kuvaava murhenäytelmä * Dikter, 1841 ja 1843, jälkimmäiseen sisältyy eepillinen koe Leinola * Kristeliga sånger, 1862 == Lähteet == * * * Suomen evankelis-luterilainen kirkko: Virsikirjan virren 614 taustatietoja ===Viitteet=== Luokka:Suomalaiset runoilijat Luokka:Suomen evankelis-luterilaisen kirkon papit Luokka:Suomen suuriruhtinaskunnan pappissäädyn valtiopäivämiehet Luokka:Vuonna 1818 syntyneet Luokka:Vuonna 1885 kuolleet
Tamara Taylor

Tamara Taylor (s. 27. syyskuuta 1970) on kanadalainen televisionäyttelijä. Taylor syntyi Torontossa tummaihoiselle kanadalaisisälle ja valkoihoiselle skotlantilais-kanadalaiselle äidille. Tällä hetkellä Taylor esittää Tri Camille Saroyania yhdysvaltalaisessa televisiosarjassa Bones. Taylor on esiintynyt myös kahdessa melko lyhytikäisessä televisiosarjassa; 3 lbs ja Sex, Love & Secrets. Taylor on myös vieraillut useissa suosituissa televisiosarjoissa, muun muassa NCIS Rikostutkijat, Num3rot, Lost, CSI: Miami, Ilman johtolankaa, Viiden juttu, Dawson's Creek ja S.H.I.E.L.D. Agentit. Hän esitti Debrah Simmonsia vuoden 2005 romanttisessa komediassa Diary of a Mad Black Woman ja pienen roolin elokuvassa Serenity. Taylor esiintyi ensimmäisen kerran tv-sarjassa Bones toisen kauden ensimmäisessä jaksossa "Pois raiteilta" esittäen tri Camille Saroyania. Kauden kuudessa ensimmäisessä jaksossa, hän esiintyi vierailevana tähtenä. Jaksossa seitsemän, "Kultakutri" hänet lisättiin päähenkilöksi. == Aiheesta muualla == * Luokka:Kanadalaiset televisionäyttelijät Luokka:Vuonna 1970 syntyneet Luokka:Elävät henkilöt
NJ/NY Gotham FC

NJ/NY Gotham FC, perustettiin vuonna 2006 nimellä Jersey Sky Blue ja tunnettiin nimellä Sky Blue FC vuosina 2008–2020, on amerikkalainen jalkapalloseura, joka pelaa naisten NWSL-liigassa. NJ/NY Gotham FC on voittanut NWSL:n mestaruuden yhden kerran kaudella 2023. Seuran kotipaikka on Harrison, New Jersey. Kausina 2009–2011 joukkue pelasi naisten WPS- ammattilaisliigassa ja voitti liigamestaruuden kaudella 2009. Sky Blue FC:n päävalmentajana toimi alkukauden 2010 Pauliina Miettinen. Hänellä oli apuvalmentajanaan Anne Parnila. == Entisiä pelaajia == * Anita Asante * Natasha Kai * Laura Österberg Kalmari == Lähteet == Luokka:Yhdysvaltalaiset jalkapalloseurat Luokka:New Jerseyn urheilu Luokka:Vuonna 2006 perustetut urheiluseurat
Gravity of Light

__NOTOC__ Gravity of Light on Tarotin kahdeksas studioalbumi, joka julkaistiin 10. maaliskuuta 2010. == Kappaleet == Sävellys: Marco Hietala, Zachary Hietala ja Janne Tolsa, ellei toisin mainita. Sanoitus: M. Hietala. Sovitus: Tarot. # # # # # # # # # # == Kokoonpano == * Tommi Salmela – laulu, taustalaulu, sampleri * Marco Hietala – laulu, taustalaulu, basso, akustinen kitara * Zachary Hietala – kitara * Pecu Cinnari – rummut * Janne Tolsa – kosketinsoittimet === Vierailijat === * Puijon Perkele, Marenne, MC Raaka Pee, Mika Laine, King Jarkki – taustalaulu * Mikko Mustonen – orkestraatio kappaleessa ”I Walk Forever” == Arvostelut == * Imperiumi.net: 8+/10Imperiumi.net: Levyarvio * Nyt.fi: Nyt.fi: Levyarvio * Soundi: Soundi: Levyarvio == Lähteet == == Aiheesta muualla == * * Luokka:Tarotin albumit Luokka:Vuoden 2010 albumit
John Francis Daley

John Francis Daley (s. 20. heinäkuuta 1985) on yhdysvaltalainen televisio- ja elokuvanäyttelijä, käsikirjoittaja sekä ohjaaja. Näyttelijänä hänet tunnetaan kenties parhaiten rooleistaan Sam Weirinä NBC:n komediadraamassa Freaks and Geeks vuosina 1999–2000 ja Lance Sweetsinä rikossarjassa Bones vuosina 2007–2014. Daley on käsikirjoittanut Jonathan Goldsteinin kanssa muun muassa elokuvat Kaameat pomot (2011), The Incredible Burt Wonderstone (2013) ja Spider-Man: Homecoming (2017). Heinäkuussa 2015 sai ensi-iltansa kaksikon oman käsikirjoituksensa pohjalta ohjaama elokuva Loma. Daley soittaa kosketinsoittimia ja laulaa yhtyeessä Dayplayer.http://www.myspace.com/dayplayer == Taustaa == Daley syntyi Wheelingissä, Illinoisissa näyttelijä R. F. Daleylle ja pianon soiton opettajalle Nancy Daleylle. Daley on esiintynyt lukuisissa tuotoksissa yhdessä isänsä kanssa. == Ura == Daley on näytellyt yhdeksänvuotiaasta lähtien, jolloin hänet valittiin nuoren Tommyn rooliin Broadway-hittiin The Who’s Tommy. Hän esitti Sam Weiriä televisiosarjassa Freaks and Geeks ja on siitä lähtien työskennellyt televisiosarjoissa kuten The Geena Davis Show, Käytäväpeliä, Regular Joe, Kitchen Confidental, Amyn lailla ja Spin City. Vuonna 2001 Daley ohjasi lyhytelokuvan What Babies Do ja kirjoitti sekä näytteli komediassa Friday Night. Vuonna 2005 Daley näytteli elokuvassa Waiting – luuserit liemessä ja FOXin tilannekomediasarjassa Kitchen Confidental. Vuonna 2007 Daley liittyi FOXin draamasarjan Bones näyttelijäkaartiin, jossa hän esitti psykologi Lance Sweetsiä. ==Lähteet== == Aiheesta muualla == Luokka:Yhdysvaltalaiset televisionäyttelijät Luokka:Vuonna 1985 syntyneet Luokka:Elävät henkilöt Luokka:Yhdysvaltalaiset lapsinäyttelijät Luokka:Amerikanjuutalaiset Luokka:Amerikanirlantilaiset
Eduskuntapuolue

Eduskuntapuolue on puoluerekisteriin merkitty puolue jolla on kansanedustaja Suomen eduskunnassa. Puolueen kansanedustajat muodostavat tällöin puolueen eduskuntaryhmän. Normaalisti osa eduskuntapuolueista kuuluu myös hallitukseen, jolloin niitä kutsutaan myös hallituspuolueiksi. Loput eduskunnassa olevat puolueet ovat oppositiossa. Eduskunnassa voi lisäksi olla myös valtakunnallisiin puolueisiin kuulumattomia kansanedustajia, kuten Ahvenanmaan edustaja. Kansanedustajat kuuluvat yleensä puolueensa eduskuntaryhmään. Jokaisen puolueen eduskuntaryhmällä on puheenjohtajisto, joka määrittää puolueen kannat poliittisiin kysymyksiin ja keskustelee muiden puolueiden eduskuntaryhmien kanssa. Eduskuntaryhmien toiminta kirjattiin vuonna 2000 voimaan tulleeseen perustuslakiin. Muista puoluerekisteriin merkityistä puolueista poiketen eduskuntapuolueet saavat valtion budjetista maksettavaa puoluetukea. Niiden kannanotot yleensä myös huomioidaan tiedotusvälineissä paremmin kuin muiden puolueiden. Valtion antaman puoluetuen määrä riippuu kansanedustajapaikkojen määrästä. Puoluetukea eduskuntavaaleihin annetaan puolueille, jotka ovat saaneet ääniä sen verran, että se on kaksi prosenttia tai enemmän kaikista äänistä. ==Nykyiset== Eduskuntapuolueet vuodesta 2023 alkaen: Puolue Paikkamäärä Asema Puheenjohtaja Kansallinen Kokoomus 48 Hallituksessa Petteri Orpo Perussuomalaiset 46 Hallituksessa Riikka Purra Suomen Sosialidemokraattinen Puolue 43 Oppositiossa Antti Lindtman Suomen Keskusta 23 Oppositiossa Annika Saarikko Vihreä liitto 13 Oppositiossa Sofia Virta Vasemmistoliitto 11 Oppositiossa Li Andersson Suomen ruotsalainen kansanpuolue 9 Hallituksessa Anna-Maja Henriksson Suomen Kristillisdemokraatit 5 Hallituksessa Sari Essayah Liike Nyt 1 Oppositiossa Hjallis Harkimo ==Katso myös== * Luettelo Suomen puolueista == Huomio == == Lähteet == Luokka:Eduskunta Luokka:Puolueet
Jay Sean

Kamaljit Singh Jhooti (punjabiksi ਕਮਲਜੀਤ ਸਿੰਘ ਝੁੱਟੀ, s. 26. maaliskuuta 1981 Hounslow, Lontoo, Yhdistynyt kuningaskunta), tunnetaan paremmin taiteilijanimellään Jay Sean, on englantilainen R&B-laulaja; ja lauluntekijä, jonka vanhemmat ovat intialaisia. Hänet tunnetaan parhaiten Down- kappaleestaan, jossa vierailee Lil Wayne ja joka nousi syksyllä 2009 Billboard Hot 100 -listan kärkipaikalle kahdeksi viikoksi. == Diskografia == === Albumit === * Me Against Myself (2004) * My Own Way (2008) * All or Nothing (2009) * Worth It All (TBA) === Mixtapet === * The Mistress (2011) === Singlet === * Dance With You (Nachna tere naal) (feat. Juggy D & Rishi Rich) (2003) * Eyes on You (2004) * Stolen (2004) * Ride It (2008) * Maybe (2008) * Stay (2008) * Tonight (2009) * Down (feat. Lil Wayne) (2009) * Do You Remember (feat. Sean Paul & Lil Jon) (2009) * 2012 (It Ain't The End) (feat. Nicki Minaj) (2010) * Hit The Lights (feat. Lil Wayne) (2011) == Aiheesta muualla == * Virallinen sivusto * Luokka:Brittiläiset laulajat Luokka:Brittiläiset laulaja- lauluntekijät Luokka:Brittiläiset musiikkituottajat Luokka:Vuonna 1981 syntyneet Luokka:Elävät henkilöt
Philip Winchester

Philip C. Winchester (s. 24. maaliskuuta 1981) on yhdysvaltalainen näyttelijä. == Elämäkerta == Philip C. Winchester valmistui Belgraden High Schoolista Belgradessa, Montanassa vuonna 1999. Hän on tunnettu rooleistaan muun muassa elokuvissa ja tv-sarjoissa Ministry of Mayhem, Patriootti, The Hi-Line, LD 50 Lethal Dose, Myrskylinnut, CSI: Miami, Kuningas Lear, Strike Back, Flyboys, In My Sleep, The Heart of the Earth, Shaking Dream Land ja Alice. Vuonna 2008 Winchester näytteli Robinson Crusoeta NBC:n seikkailudraamasarjassa Crusoe, jota Suomessa näytti Nelonen. Vuonna 2009 hän näytteli minisarjassa Maneater, jonka pääosassa oli Sarah Chalke. == Filmografia == * Patriot (1998) * Hi-Line (1999) * Thunderbirds (2004) * Shaking Dream Land (2006) * Flyboys (2006) * Crusoe (2008) * In My Sleep (2009) * Alice (2009) * Strike Back (2010 - 2015) == Aiheesta muualla == * Luokka:Yhdysvaltalaiset näyttelijät Luokka:Vuonna 1981 syntyneet Luokka:Elävät henkilöt
Sibeliuksen puisto

Sibeliuksenpuisto (vuoteen 2024 Sibeliuksen puisto) on puistoalue Helsingin Taka-Töölössä Seurasaarenselän ja siihen liittyvän Humallahden rannalla. Se on kasvillisuudeltaan monipuolinen maisemapuisto, ja siellä on myös presidentti Mauno Koiviston 60-vuotispäivän kunniaksi vuonna 1983 istutettu visakoivikko. Puistossa on myös pieni keinotekoinen lampi. Puisto rajoittuu lännessä rantaa pitkin kulkevaan Merikannontiehen, jonka toisella puolella sijaitsevassa niemessä on Toivo Kuulan puisto ja Helsingin soutustadion. Vilkasliikenteinen Mechelininkatu jakaa puiston kahtia. Puiston eteläreunassa Mechelininkadun varrella sijaitsi vuoteen 2018 asti Suomen vanhin toiminnassa oleva minigolfrata, teekkareiden ylläpitämä Sibeliuspuiston minigolf. Idässä Välskärinkatu erottaa Sibeliuksen puiston viereisestä Topeliuksen puistosta. Puistossa sijaitsee Eila Hiltusen vuonna 1967 veistämä Sibelius-monumentti. Lisäksi Mechelininkadun toisella puolella on Aarre Aaltosen Kalevala-aiheinen veistos Ilmatar ja sotka. Nykyisen Sibeliuksen puiston alueella sijaitsivat 1800-luvulla Bråvalla-, Kinnekulla- ja Miramar-nimiset huvilat. Bråvallan huvilan päärakennus, jonka suunnitteli Theodor Höijer vuonna 1875, on edelleen jäljellä puiston pohjoislaidalla. Siinä toimi vuoteen 2011 saakka päiväkoti Piilopirtti, mutta vuonna 2016 kaupunki aikoi myydä rakennuksen asuintaloksi. Myös Villa Humlevik eli Pauligin huvila puiston etelälaidalla on edelleen jäljellä, ja se oli kaupungin nuorisoasiainkeskuksen käytössä; tämänkin rakennuksen myyntiä kaupunki valmistelee. Kun Töölö vuonna 1906 asemakaavoitettiin, myös nykyinen puistoalue suunniteltiin jaettavaksi rakennuskortteleiksi, mutta vuonna 1916 se päätettiin muuttaa puistoksi. Aluksi puiston nimenä oli Humallahden puisto. Nykyisen nimensä se sai vuonna 1945 säveltäjämestari Jean Sibeliuksen 80-vuotispäivän kunniaksi. Kaksikymmentä vuotta myöhemmin myös Mannerheimintieltä Mechelininkadulle, puiston laidalle johtavan entisen Kammionkadun nimi muutettiin Sibeliuksenkaduksi. == Lähteet == == Aiheesta muualla == Luokka:Helsingin puistot Luokka:Taka-Töölö
Stella by Starlight

”Stella By Starlight” on musiikkikappale vuoden 1944 Hollywood-elokuvasta Kutsumattomat vieraat. Kappaleen sävelsi Victor Young ja se esiintyi elokuvassa instrumentaalina. Ensin se soi alkutekstien taustalla, ja toisen kerran Ray Millandin esittämä päähenkilö soitti sitä serenadina Gail Russellin esittämälle Stellalle. Yleisö piti kappaleesta niin paljon, että kaksi vuotta myöhemmin Young sovitti sen lauluksi. Sanat kirjoitti Ned Washington, joka oli aiemmin työskennellyt Disneyn studioilla ja voittanut vuonna 1940 Oscarin kappaleella ”When You Wish Upon a Star” (”Tähti toiveen toteuttaa”) elokuvasta Pinocchio. Charlie Parker levytti ensimmäisen jazzversion tammikuussa 1952. Nykyään kappale on yksi useimmin levytetyistä jazzstandardeista. Sen ovat levyttäneet muun muassa Harry James, Frank Sinatra, Axel Stordahl, Stan Getz, Bud Powell, Stan Keaton ja Miles Davis. Kappaleen rakenne on aikajaksolle epätyypillinen A1 B C A2, ja musiikissa on vaikutteita Sergei Rahmaninovin sävellyksistä. ==Lähteet== Luokka:Vuoden 1944 kappaleet Luokka:Ned Washingtonin sanoittamat kappaleet Luokka:Jazzstandardit Luokka:Victor Youngin säveltämät kappaleet
Yoshikatsu Yoshida

Yoshikatsu Yoshida (, s. 30. lokakuuta 1941 Asahikawa, Hokkaidō) on japanilainen kilpauransa päättänyt vapaapainija, olympiavoittaja ja maailmanmestari. Yoshida voitti vapaapainin sarjan 52 kg olympiakultaa kotikisoissaan Tokiossa 1964. Vuotta myöhemmin hän voitti maailmanmestaruuden Manchesterissa. == Lähteet == * Yoshikatsu Yoshida Bio, Stats and Results Olympics at Sports-Reference.com * Profiili iat.uni-leipzig.de * Profiili iat.uni-leipzig.de Luokka:Japanilaiset vapaapainijat Luokka:Japanilaiset olympiavoittajat Luokka:Vuonna 1941 syntyneet Luokka:Elävät henkilöt
Tuntematon ystävä

Tuntematon ystävä on Lars G. Thelestamin ohjaama suomalainen jännityselokuva vuodelta 1978. Elokuva perustuu Mauri Sariolan jännitysromaaniin Susikoski virittää ansan (1970), ja päähenkilöä, komisario Olavi Susikoskea, esittää Åke Lindman. Elokuva kertoo pariskunnasta, joka ottaa henkivakuutuksia erilaisille laitapuolen kulkijoille ja muille vähävaraisille ja sitten murhaa heidät. Tapahtumat sijoittuvat Helsinkiin ja Marokkoon. Elokuvan dialogi on osittain englanninkielinen.Pajukallio, Arto: Elokuvat. Helsingin Sanomat 12.1.2012, sivu D 7. Päivän elokuvia. TV-maailma 2/2012 sivu ?. ==Näyttelijät== ==Lähteet== == Aiheesta muualla == * * Luokka:Vuoden 1978 suomalaiset elokuvat Luokka:Suomalaiset jännityselokuvat Luokka:Suomalaiset romaaneihin perustuvat elokuvat Luokka:Mauri Sariola
Notícias

Notícias () on mosambikilainen portugalinkielinen sanomalehti. Sen päämaja sijaitsee Maputossa ja se ilmestyy päivittäin. Notícias perustettiin 15. huhtikuuta 1926. Notícias on Mosambikin merkittävin sanomalehti ja Diário de Mçambiquen ohella ainoa maan päivittäin ilmestyvistä sanomalehdistä. Notíciasin levikki on hieman alle 50 000. Sitä julkaisee Sociedade do Notícias, joka on Mosambikia hallitsevan Frelimo-puolueen jäsenten hallinnassa. Sociedade do Notícias julkaisee myös kahta muuta sanomalehteä. == Lähteet == == Aiheesta muualla == *Lehden kotisivut Luokka:Mosambikilaiset viestimet Luokka:Sanomalehdet
Amatöörioppaat

Amatöörioppaat oli Yle Radio Suomen Olympiaradioon sisältyvä ohjelmasarja, jossa tutustuttiin olympiakaupunkiin urheilun ulkopuolisesta näkökulmasta. Olympialaisten aikana lähetettävissä ohjelmissa tutustuttiin kaupungin nähtävyyksiin, historiaan ja nykyelämään. Sarjaa ovat tehneet Petri Kejonen, Arto Teronen, Heikki Peltonen ja Jouko Vuolle. Ensimmäisen kerran sarjaa tehtiin Ateenan olympialaisten aikana vuonna 2004, jolloin ohjelma oli nimeltään Amatöörioppaat Ateenassa. Ohjelman tekivät kanavajuontaja Petri Kejonen ja radion urheiluohjelmien päällikkö Arto Teronen. Idea ohjelmaan syntyi syksyllä 2004, kun Kejonen oli valittu juontajaksi Radio Suomen kisastudioon. Silloinen ohjelmapäällikkö Heikki Vuohelainen oli sanonut Teroselle, että hänen pitäisi viedä Kejonen tutustumaan Ateenaan ennen olympialaisten alkua. Lentokoneessa Petri Kejonen oli kysynyt Arto Teroselta, että mitä he oikein siellä Ateenassa tekevät, johon Teronen oli vastannut, että toimitaan nyt vaikka amatöörioppaina. Siitä syntyi idea Ateenan kaupungista kertovaan ohjelmasarjaan. Talviolympialaisissa Amatöörioppaat olivat ensimmäisen kerran mukana Torinon olympialaisissa vuonna 2006, jolloin tehtiin ohjelma Amatöörioppaat Torinossa. Silloin Arto Teronen sai juontajaparikseen Heikki Peltosen. Amatöörioppaat Pekingissä tehtiin vuonna 2008 Pekingin kesäolympialaisten aikaan, jossa toimittajat Arto Teronen ja Heikki Peltonen esittelivät kisakaupungin nähtävyyksiä ja tutkivat Kiinan historiaa ja kulttuuria. Vancouverin olympialaisten aikana Teronen ja Peltonen tekivät ohjelman Amatöörioppaat Vancouverissa. Kesällä 2012 Lontoon olympialaisissa ohjelman Amatöörioppaat Lontoossa tekijöinä olivat Arto Teronen ja Jouko Vuolle. He tutustuivat brittiläiseen kulttuuriin ja historiaan sekä Lontoon museoihin ja kauppoihin, muun muassa erääseen kaupungin vanhimmista pubeista, Sherlock Holmesiin ja sateenvarjokauppaan. Amatöörioppaat tekivät olympialaisten kisakaupunkia tutuksi toistaiseksi viimeisen kerran Sotšin talviolympialaisissa. Amatöörioppaina Sotšissa toimivat Lontoon olympialaisten aikaisen sarjan tapaan Jouko Vuolle ja Arto Teronen. == Lähteet == == Aiheesta muualla == * Yle Areena - Amatöörioppaat Sotshissa * Yle Areena - Amatöörioppaat Lontoossa Luokka:Yle Radio Suomen ohjelmat